Aardbewing in Johannesburg‘n Aardbewing het Johannesburg vroeg Vrydagoggend getref. Volgens die Amerikaanse geologiese opname (USGS) het die aardbewing met ‘n magnitude van 4.6 omstreeks 1:00 Vrydagoggend plaasgevind. Die aardbewing het sowat 12km wes van Orange Farm teen ‘n diepte van sowat 10km voorgekom. Die aardbewing is glo onder meer in Westonaria, Fochville en Soweto gevoel. Dit is die tweede aardbewing in Suid-Afrika in minder as drie weke. ‘n Aardbewing van 5.5 op die Richterskaal het op 5 Augustus naby Orkney in Noordwes voorgekom en is oor groot dele van die land gevoel.